Saatja kuupäev	23.04.2024	
Kellelt	Riigi Kaitseinvesteeringute Keskus	
Kellele		

Pealkiri	

Narva-Jõesuu linna Soldina küla Lennuvälja kinnistu ja selle lähiala detailplaneering	

Kaitsevägi

Meie: 23.04.2024 nr 4-4/24/5954-7

Kaitsevägi andis 12.04.2024 kirjaga nr KV-4.1-3.1/24/6121-2 (manuses) Riigi Kaitseinvesteeringute Keskusele teada, et ei toeta 20.03.2024 kirjaga nr 4-4/24/5954-5 esitatud Narva-Jõesuu linna Soldina küla Lennuvälja kinnistu ja selle lähiala detailplaneeringu lahendust, mille käigus võidakse kavandada Soldina lennuvälja viisil, mis võib seada tulevikus piirangud lähedalasuvatele KV harjutusväljadele, polügoonidele ning seal korraldatavatele väljaõppe- ja laskeharjutustele seoses lennuvälja lähiala kaitsevööndi, piiranguala ja maandumiskoridoride kehtestamisega.

Detailplaneeringu koostaja on täiendanud detailplaneeringut ning edastanud detailplaneeringu materjalid koos alljärgneva selgituseega:

„Narva Lennuväli on olemasolev murukattega lennuväli, millele on planeeritud laiendus, kuid mis jääb toimima samade (visuaal)reeglite alusel. Planeeringus on kajastatud kavandatud visuaallennuvälja kaitsevöönd ja piirangupinnad, vt LISA 5.1 VFR lennuvälja piirangute skeem. Samuti on planeeringus määratud, et kavandatud lennurada võivad kasutada üksnes lennukid, mille õhku tõusuks vajalik distants on standardtingimustel alla 800 m, vt ka teisi nõudeid seletuskirja peatükis 7.4 Lennuvälja rajamisega seotud nõuded. Juhul, kui tulevikus soovitakse lennuvälja arendada instrumentaallennureeglitele vastavaks, siis kooskõlastatakse see kõigi asjasse puutuvate asutuste ja ametitega.“

Detailplaneeringu materjalid on kättesaadavad siit: https://kprojekt.sharepoint.com/:f:/g/EhJGjuahnZlKtUGBznMIqJMB-DlXSY1HyH14h9Cz-XbRhQ?e=idqPvS

Palume Kaitseväel anda tagasisidet, kas esitatud selgitused täiendatud detailplaneeringu materjalid on piisavad detailplaneeringule kooskõlastuse andmiseks või palume esitada oma täiendavad põhjendused mittekooskõlastamiseks või ettepanekud detailplaneeringu täpsustamiseks. Palume esitada Kaitseväe seisukoht võimalusel mhk.30.04.2024

Lugupidamisega

Priit Alekask
planeeringute ja riigikaitseliste ehitiste töövõime projektijuht
717 0536; +372 53871440

Lisa: KV 12.04.2024 kiri nr KV-4.1-3.1/24/6121-2.